CELEX: 32011R0602
Language: hu
Date: 2011-06-20 00:00:00
Title: A Bizottság 602/2011/EU végrehajtási rendelete ( 2011. június 20. ) egyes áruk Kombinált Nómenklatúra szerinti besorolásáról

23.6.2011   
            
            
               HU
            
            
               Az Európai Unió Hivatalos Lapja
            
            
               L 163/8
            
         A BIZOTTSÁG 602/2011/EU VÉGREHAJTÁSI RENDELETE
   (2011. június 20.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 20-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992. 10. 19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék a következő, rozsdamentes acélból készült elemeket foglalja magában: csavaralátéttel ellátott ankercsavar, dűbel és csavaranya.
                  Az ankercsavar hatlapfejű, 55 mm hosszú, teljes hosszában menetes, szakítószilárdsága 490 Mpa.
                  A dűbel 42 mm hosszú, külső átmérője alaphelyzetben 10 mm. Nem csavarmenetes.
                  A termék tárgyak nagy szilárdságú anyagokhoz (például betonfal) való rögzítésére szolgál; úgy, hogy először a dűbelt a benne lévő csavaranyával együtt beleillesztik egy fúrt lyukba, majd ezután az ankercsavart kell belehelyezni és meghúzni. Ahogy az ankercsavart meghúzzák, a csavaranya a csavar fejéhez húzódik, kitágítva a dűbelt, szorosan rögzítve a tárgyat a nagy szilárdságú anyaghoz.
               
               
                  7318 19 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 7318 és a 7318 19 00 KN-kód szövegezése határozza meg.
                  A termék nem tekinthető a 3 b) általános értelmezési szabály szerinti összetett árunak, mivel az egyes alkotóelemei együttesen egyedi terméket hoznak létre, mégpedig az expanziós csavart. Ezért a termék lényeges jellemzőjét adó összetevő szerinti besorolása kizárt.
                  A 7318 15 alszám szerint csavaranyával vagy csavaralátéttel, vagy azok anélküli ankercsavarként való besorolása szintén kizárt, mivel a dűbel a csavaranyától és a csavaralátéttől eltérő termék.
                  Jellemzői alapján a terméket tehát mint egyéb csavarmenetes árut a 7318 19 00 KN-kód alá kell besorolni.